คือหนูอายุ11ปีหนูไม่ได้มีเพศสัมพันธ์กับใครเลยแล้วประจำเดือนก็ไม่มาคะหนูมีอาการเจ็บท้องด้านบนกับด้านล่างแล้วปวดหัวบ่อยมากค่ะปวดแบบแรงๆค่ะบางครั้งก็เจ็บตรงอวัยวะหนูจะท้องไหมคะหนูกังวลมากเลยค่ะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-ความผิดปกติของฮอร์โมนที่สร้างจากรังไข่ มักเกิดในช่วงแรกของการเริ่มมีประจำเดือนหรือช่วงวัยใกล้หมดประจำเดือน-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ในกรณีนี้อาจจะเกิดจากฮอร์โมนที่ยังไม่สมดุลและไม่สม่ำเสมอในแต่ละเดือนค่ะ ซึ่งไม่ต้องรักษา พอเริ่มมีประจำเดือนไปได้ซักพัก ประจำเดือนจะค่อยๆมาสม่ำเสมอมากขึ้น ส่วนอาการเจ็บท้องนั้นก็อาจเกิดได้จากหลายสาเหตุ ต้องตรวจร่างกายร่วมด้วยว่าปวดตำแหน่งใด และมีอาการอื่นๆเช่นการขับถ่ายเปลี่ยนแปลง ปัสสาวะแสบขัด เลือดออกผิดปกติจากช่องคลอด ตกขาวผิดปกติร่วมด้วยหรือเปล่าหากปวดท้องมาก เจ็บตรงอวัยวะเพศร่วมด้วย มีตกขาวผิดปกติ ควรพบแพทย์เพื่อตรวจเพิ่มเติม เพื่อดูว่าไม่มีการติดเชื้อของระบบใดซ่อนอยู่หรือไม่